[{"text_idx": "#000000", "text": "Elu koosneb valikutest ja mina valin olla see muutus, mida maailmas na\u0308ha soovin!"}, {"text_idx": "#000001", "text": "Raamatu \u201cTikuma\u0308e tall\u201d laenasime raamatukogust u\u0308sna juhuslikult ja ta\u0308naseks on sellest saanud minu ja kolmeaastase Mia suur lemmik! Kahju lausa, et seda raamatut enam poest osta ei saa, sest kohe kuidagi ei taha seda enam raamatukokku tagasi viia."}, {"text_idx": "#000002", "text": "\u201cTikuma\u0308e tall\u201d on u\u0308ks igati lustakas raamat, mis ra\u0308a\u0308gib hobustest, ratsutamisest, hobuste eest hoolitsemisest ning erinevatest talliaskeldustest."}, {"text_idx": "#000003", "text": "Peategelane Iiris on va\u0308ike tu\u0308druk, kes armastab hobuseid ja kelle ammune unistus oli ratsutama minna. Tikuma\u0308e tallis avanebki tal vo\u0303imalus u\u0308hineda poniratsutajate ringiga."}, {"text_idx": "#000004", "text": "Isa ja ema saatsid Iirise esimesse ponitundi. Miina tutvustas Iirisele teisi o\u0303pilasi. Need olid kaksikud Ulla ja Alli ning nende vanem vend Pauli, lisaks veel Riina ja Riku, keda Iiris oli eelmisel korral poni Uljasega na\u0308inud. Riina ra\u0308a\u0308kis vahetpidamata ega pu\u0308sinud hetkegi paigal. Ta hu\u0308ples, tegi hundirattaid ja ronis nagu orav."}, {"text_idx": "#000005", "text": "\u201cRiinat kutsutakse muuseas ka Lobasuu-Riinaks,\u201d itsitas Riku."}, {"text_idx": "#000006", "text": "Ko\u0303ik lapsed, kes trennis olid, tundusid toredad, kuid Iiris arvas, et temast, Rikust ja Riinast saavad veel head so\u0303brad."}, {"text_idx": "#000008", "text": "Salla Savolaineni joonistused on nii lahedad ja a\u0308gedad. Alguses mulle tegelikult ei meeldinud tema stiil aga mida rohkem me seda raamatut lugesime ja pilte vaatasime, seda rohkem hakkasid need minuga ko\u0303nelema ja mind ko\u0303netama. Joonistused on detailiderohked, lustlikud ja tegelikult va\u0308ga lahedad \u2013 ko\u0303ikidest raamatutegelastest o\u0303hkub iseloomu, ro\u0303o\u0303mu ja heasu\u0308damlikkust ning ta\u0308nu Salla Savolaineni illustratsioonidele on nad justkui ellu a\u0308rganud ning ha\u0308sti omaks ning armsaks saanud."}, {"text_idx": "#000009", "text": "Lisaks to\u0303eliselt toredale ja su\u0308damlikule loole on raamatusse pikitud ka palju huvitavat ja kasulikku infot hobuste ning nende eest hoolitsemise kohta. Raamatust saab ka vajaliku so\u0303navara hobuse kehaehituse ning ratsavarustuse kohta. Kuna mina ise ei ole hobuste hingeeluga va\u0308ga kursis, siis oli ka minusugusele ta\u0308iskasvanule parajas koguses huvitavat ja kasulikku infot."}, {"text_idx": "#000010", "text": "Poni ei na\u0308e otse ette ja seepa\u0308rast peab seisma tema ko\u0303rval, et ta sind na\u0308eks."}, {"text_idx": "#000011", "text": "Kui tahad, et poni sinuga puiklemata kaasa tuleks, a\u0308ra vaata tagasi. Hobuste keeles ta\u0308hendab see: \u201cA\u0308ra tule!\u201d"}, {"text_idx": "#000012", "text": "Raamatus on kaksteist lu\u0308hikest lugu (leheku\u0308lg-paar-kolm koos rohkete illustratsioonidega). Minu lemmiklood on Tikuma\u0308ele, Rannalaagris, Poniso\u0303nnik, Ponid kuuvalgel ja Uljase kevadro\u0303o\u0303m. Me ise oleme tavaliselt alustanud ikka raamatu algusest ning siis u\u0308hes jutis ko\u0303ik la\u0308bi lugenud, vo\u0303i siis nii kaua kuni va\u0308ikepreili jaksab. Vaatan jooksvalt ka seda, kas loen ainult lugu vo\u0303i sinna juurde ka hobuste kohta ka\u0308ivat ta\u0308iendavat infot."}, {"text_idx": "#000013", "text": "Hobune on loodud kiireks jooksuks, mitte koormat kandma."}, {"text_idx": "#000014", "text": "Hein on hobusele parim so\u0308o\u0308k ja seda vo\u0303ib anda nii palju, kui ta soovib. Maiuseks sobivad puu- ja juurviljad."}, {"text_idx": "#000015", "text": "Hobune vo\u0303ib magada pu\u0308stjalu, kuna siis tema jalaliigesed lukustuvad. Nad julgevad pikali visata vaid siis, kui tunnevad end turvaliselt. Karja teised hobused valvavad teda."}, {"text_idx": "#000016", "text": "Raamat on heasu\u0308damlik ning o\u0303petab lapsi loomade eest hoolistema ning nendest lugu pidama."}, {"text_idx": "#000017", "text": "Miina talutas hoovi Uljase. \u201cPidage alati meeles, et Uljast tuleb ko\u0303igepealt tervitada ja alles siis patsutada,\u201d andis Miina no\u0303u. \u201cInimesedki ju u\u0308tlevad kohtudes tere. On ta\u0308htis, et inimesed ja hobused oleksid vastastikku viisakad.\u201d"}, {"text_idx": "#000019", "text": "Soovitan seda raamatut nii va\u0308ikestele ratsutajatele, hobuseso\u0303pradele kui ka lihtsalt looma- ja raamatuso\u0303pradele."}, {"text_idx": "#000020", "text": "Raamat sobib ha\u0308sti eelkooliealistele lastele vanuses 3-6 aastat."}, {"text_idx": "#000022", "text": "Mo\u0303nusat lugemist ja toredat hobustemaailma avastamist!"}, {"text_idx": "#000023", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000025", "text": "Notify me of follow-up comments by email."}]